**แผนพัฒนาท้องถิ่น**

**(พ.ศ. 2561-2565)**

**ขององค์การบริหารส่วนตำบลพลสงคราม อำเภอโนนสูง จังหวัดนครราชสีมา**

**ส่วนที่ 1 สภาพทั่วไปและข้อมูลพื้นฐาน**

**1. ด้านกายภาพ**

1.1 ที่ตั้งของหมู่บ้านหรือชุมชนหรือตำบล

องค์การบริหารส่วนตำบลพลสงคราม ตั้งอยู่ หมู่ที่ 1 บริเวณถนนหญ้าคา-หนองหัวฟาน อยู่ห่างจากอำเภอโนนสูง ทางด้านทิศเหนือ ระยะทางประมาณ 32 กิโลเมตร และห่างจากจังหวัดนครราชสีมา จากถนนสายมิตรภาพ แยกถนนหญ้าคา-หนองหัวฟาน ประมาณ 55 กิโลเมตร ตำบลพลสงครามมีเนื้อที่ประมาณ 43,518 ไร่ หรือประมาณ 69.63 ตารางกิโลเมตร

อาณาเขตตำบลพลสงครามมีพื้นที่ติดต่อกับพื้นที่ของตำบลต่างๆ ดังนี้

ทิศเหนือ ติดต่อกับตำบลเมืองนาท อำเภอขามสะแกแสง

ทิศใต้ ติดต่อกับเทศบาลตำบลมะค่า อำเภอโนนสูง

ทิศตะวันออก ติดต่อกับตำบลมะค่า อำเภอโนนสูง

ทิศตะวันตก ติดต่อกับตำบลขามเฒ่า ตำบลลำคอหงษ์ อำเภอโนนสูง

1.2 ลักษณะภูมิประเทศ

ตำบลพลสงครามมรสภาพพื้นที่เป็นลักษณะที่ราบลุ่ม ลอนตื้น ลาดเอียงไปทางทิศตะวันตกเล็กน้อย ความลาดเอียงประมาณ 5 เปอร์เซ็นต์ ตามเส้นแนวระดับความสูงของพื้นที่ปรากฏว่ามีเส้นระดับความสูง 2 เส้น คือระดับความสูงจากระดับน้ำทะเลประมาณ 160 และ 170 เมตร ซึ่งสภาพโดยทั่วไปมีพื้นที่ป่า 1,680 ไร่ คิดเป็น 3 เปอร์เซ็นต์ของพื้นที่ทั้งหมด ส่วนใหญ่เป็นป่าเบญจพรรณ ผลัดใบทั้งปี เป็นพื้นที่ป่าเสื่อมโทรมขาดความอุดมสมบูรณ์ ที่ดินส่วนใหญ่จะเป็นดินเค็มและดินเสื่อมสภาพ ทำให้การเพาะปลูกพืชไม่ค่อยได้ผลดีนัก มีปริมาณน้ำฝนเฉลี่ยทั้งปี 1,050 กิโลเมตร ซึ่งไม่เพียงพอกับการทำนาของเกษตรกร แหล่งน้ำตามธรรมชาติที่เป็นห้วย หนอง คลองบึง มีจำกัดปริมาณที่เก็บกักน้ำไม่เพียงพอในการทำการเกษตร ทำให้ประสบกับภัยแล้งทุกปี และปัญหาที่สำคัญที่จะต้องแก้ปัญหาคือปัญหาเรื่องดินเค็ม ปัจจุบันมีผลกระทบกับเกษตรในระดับที่รุนแรงมากขึ้นเรื่อยๆ เนื่องจากมีการขยายพื้นที่การทำนาเกลือเพิ่มมากขึ้น ประชาชนส่วนใหญ่ประกอบอาชีพเกษตรกรรม การเกษตรที่สำคัญได้แก่ การปลูกข้าว มันสำปะหลัง การทำไร่พริก อ้อย ข้าวโพด ถั่วลิสง และการเลี่ยงสัตว์

1.3 ลักษณะภูมิอากาศ

ลักษณะภูมิอากาศอยู่ภายใต้อิทธิพลของภูมิอากาศแบบมรสุม ดังนั้นฤดูกาลต่างๆจึง มีลักษณะที่เกี่ยวข้องกับลมมรสุมไปด้วย

1. ฤดูหนาว (ฤดูลมมรสุมตะวันออกเฉียงเหนือ) เริ่มตั้งแต่เดือนพฤศจิกายน  ถึงเดือนกุมภาพันธ์  เป็นช่วงที่มีอากาศหนาวที่สุดของปี
2. ฤดูร้อน  เริ่มในเดือนมีนาคม  ถึงเดือนเมษายน  เป็นช่วงที่มีการเปลี่ยนแปลงจากลมมรสุมตะวันออกเฉียงเหนือมาเป็นลมมรสุมตะวันตกเฉียงใต้  เป็นช่วงที่มีอากาศร้อนที่สุด โดยมีอากาศร้อนที่สุดเดือนเมษายน
3. ฤดูฝน (ฤดูลมมรสุมตะวันตกแยงใต้)  เริ่มตั้งแต่เดือนพฤษภาคมถึงเดือนกันยายน ลมมรสุมตะวันตกเฉียงใต้จากมหาสมุทรอินเดีย  มีอิทธิพลอย่างมากโดยเฉพาะในเดือนกรกฎาคมทำให้ฝนตกครบคลุมทั่วประเทศ  และเริ่มลดลงในเดือนกันยายน
4. ฤดูลมมรสุมในเดือนตุลาคม  เป็นช่วงที่จะเปลี่ยนแปลงจากฤดูมรสุมตะวันตกเฉียงใต้เป็นมรสุมตะวันออกเฉียงเหนือ

ปริมาณน้ำฝนปานกลางโดยเฉลี่ยทั่วทั้งภาคอีสานมีประมาณ 1,251-2500 มิลลิเมตร แต่อย่างไรก็ตาม  แม้ว่าปริมาณน้ำฝนโดยเฉลี่ยของภาคอีสานจะอยู่ในปริมาณใกล้เคียงหรือมากกว่าภาคอื่นๆก็ตาม แต่โคลงสร้างชั้นดินในภาคนี้เป็นหินทรายจึงทำให้ดินส่วนมากของภาคอีสารเป็นดินทราย มีคุณสมบัติอุ้มน้ำได้เลวจึงทำให้ไม่สามารถที่จะทำการเพราะปลูกได้ดีอีกทั้งบางปีอาจเกิดสภาพฝนมาล่าจึงทำให้เกิดความแห้งแล้งขึ้นในภาคอีสานมากกว่าภาคอื่นๆ

1.4 ลักษณะของดิน

ส่วนใหญ่พื้นที่เป็นดินร่วนปนทราย เก็บความชุ่มชื้นได้น้อย มีความอุดมสมบูรณ์ต่ำ และส่วนใหญ่เป็นดินเค็ม

**2. ด้านการเมือง/การปกครอง**

2.1 เขตการปกครอง ในเขตปกครองขององค์การบริหารส่วนตำบลพลสงคราม มีจำนวนหมู่บ้าน 15 หมู่บ้าน ซึ่งประกอบไปด้วย

หมู่ที่ 1 บ้านสระเพลง ผู้ใหญ่บ้าน นายสมยศ ขอรสกลาง

หมู่ที่ 2 บ้านพลสงคราม ผู้ใหญ่บ้าน นายสุทัศน์ ขอจรกลาง

หมู่ที่ 3 บ้านโคกเปราะหอม ผู้ใหญ่บ้าน นายประทีป ปลั่งกลาง

หมู่ที่ 4 บ้านเสลา ผู้ใหญ่บ้าน นายทอง ทับมะเริง

หมู่ที่ 5 บ้านหญ้าคา ผู้ใหญ่บ้าน นายโชคชัย ขอมีกลาง

หมู่ที่ 6 บ้านหนองหัวแรด ผู้ใหญ่บ้าน นายสำราญ แจ้งจันอัด

หมู่ที่ 7 บ้านมะรุม ผู้ใหญ่บ้าน นายสมโภชน์ จงสุขกลาง

หมู่ที่ 8 บ้านดอนแฝก ผู้ใหญ่บ้าน นางศิริลักษณ์ ศอกกลาง

หมู่ที่ 9 บ้านหนองนา กำนัน นายมิตรชัย จงคล้ายกลาง

หมู่ที่ 10 บ้านดอนมันกระซาก ผู้ใหญ่บ้าน นายสมบูรณ์ ญาติโพธิ์

หมู่ที่ 11 บ้านโนนวัด ผู้ใหญ่บ้าน นางนวลปรางค์ แบขุนทด

หมู่ที่ 12 บ้านหนองสรวง ผู้ใหญ่บ้าน นางสาวพนิดา ยศสูงเนิน

หมู่ที่ 13 บ้านดอนมะเหลื่อม ผู้ใหญ่บ้าน นายสริด ขอมีกลาง

หมู่ที่ 14 บ้านดอนบุตาโพธิ์ ผู้ใหญ่บ้าน นายสงวน คำนอก

หมู่ที่ 15 บ้านดอนแฝกพัฒนา ผู้ใหญ่บ้าน นางละม่อม สิบทัศ

2.2 การเลือกตั้ง

องค์การบริหารส่วนตำบลพลสงครามแบ่งเขตการเลือกตั้ง ออกเป็น 15 เขต ตามจำนวนหมู่บ้านทั้งหมด 15 หมู่บ้าน ดังนี้

เขตเลือกตั้งที่ 1 บ้านสระเพลง หมู่ที่ 1

เขตเลือกตั้งที่ 2 บ้านพลสงคราม หมู่ที่ 2

เขตเลือกตั้งที่ 3 บ้านโคกเปราะหอม หมู่ที่ 3

เขตเลือกตั้งที่ 4 บ้านเสลา หมู่ที่ 4

เขตเลือกตั้งที่ 5 บ้านหญ้าคา หมู่ที่ 5

เขตเลือกตั้งที่ 6 บ้านหนองหัวแรด หมู่ที่ 6

เขตเลือกตั้งที่ 7 บ้านมะรุม หมู่ที่ 7

เขตเลือกตั้งที่ 8 บ้านดอนแฝก หมู่ที่ 8

เขตเลือกตั้งที่ 9 บ้านหนองนา หมู่ที่ 9

เขตเลือกตั้งที่ 10 บ้านดอนมันกระซาก หมู่ที่ 10

เขตเลือกตั้งที่ 11 บ้านโนนวัด หมู่ที่ 11

เขตเลือกตั้งที่ 12 บ้านหนองสรวง หมู่ที่ 12

เขตเลือกตั้งที่ 13 บ้านดอนบุตาโพธิ์ หมู่ที่ 13

เขตเลือกตั้งที่ 14 บ้านดอนมะเหลื่อม หมู่ที่ 14

เขตเลือกตั้งที่ 15 บ้านดอนแฝกพัฒนา หมู่ที่ 15

**3. ประชากร**

3.1 ข้อมูลเกี่ยวกับจำนวนประชากร

|  |  |  |  |  |
| --- | --- | --- | --- | --- |
| ตำบล/หมู่บ้าน | จำนวนครัวเรือน | เพศ | | รวม |
| ชาย | หญิง |
| หมู่ที่ 1 บ้านสระเพลง | 270 | 432 | 451 | 883 |
| หมู่ที่ 2 บ้านพลสงคราม | 242 | 475 | 456 | 931 |
| หมู่ที่ 3 บ้านโคกเปราะหอม | 193 | 348 | 338 | 686 |
| หมู่ที่ 4 บ้านเสลา | 203 | 337 | 306 | 643 |
| หมู่ที่ 5 บ้านหญ้าคา | 293 | 483 | 448 | 931 |
| หมู่ที่ 6 บ้านหนองหัวแรด | 87 | 178 | 188 | 366 |
| หมู่ที่ 7 บ้านมะรุม | 149 | 269 | 259 | 528 |
| หมู่ที่ 8 บ้านดอนแฝก | 193 | 335 | 373 | 708 |
| หมู่ที่ 9 บ้านหนองนา | 231 | 367 | 379 | 746 |
| หมู่ที่ 10 บ้านดอนมันกระซาก | 119 | 201 | 196 | 397 |
| หมู่ที่ 11 บ้านโนนวัด | 65 | 120 | 130 | 250 |
| หมู่ที่ 12 บ้านหนองสรวง | 85 | 208 | 164 | 372 |
| หมู่ที่ 13 บ้านดอนมะเหลื่อม | 71 | 184 | 159 | 343 |
| หมู่ที่ 14 บ้านดอนบุตาโพธิ์ | 65 | 143 | 127 | 270 |
| หมู่ที่ 15 บ้านดอนแฝกพัฒนา | 146 | 319 | 311 | 630 |
| รวม | 2,412 | 4,399 | 4,285 | 8,684 |

ที่มา สถิติประชาชน ข้อมูลทะเบียนราษฎร์ (สำรวจ เดือนมีนาคม พ.ศ.2561)

3.2 ช่วงอายุและจำนวนประชากร

จำนวนประชากรแบ่งตามช่วงอายุ ได้ดังนี้

* อายุต่ำกว่า 18 ปี หญิง 885 คน ชาย 973 คน รวม 1,858 บาท
* อายุต่ำกว่า 18-60 ปี หญิง 2,744 คน ชาย 2,572 คน รวม 5,316 บาท
* อายุต่ำกว่า 60 ปีขึ้นไป หญิง 660 คน ชาย 850 คน รวม 1,510 บาท

(ข้อมูลทะเบียนราษฎร์ (สำรวจ เดือนมีนาคม พ.ศ.2561)

**4. สภาพทางสังคม**

4.1 การศึกษา

- โรงเรียนประถมศึกษา จำนวน 6 แห่ง

- ศูนย์พัฒนาเด็กเล็ก จำนวน 2 แห่ง

4.2 สาธารณสุข

- โรงพยาบาลส่งเสริมสุขภาพตำบล จำนวน 2 แห่ง

- ศูนย์สาธารณสุขมูลฐาน จำนวน 15 แห่ง

- อัตราการมีและใช้ส้วมราดน้ำ 100 เปอร์เซ็นต์

4.3 ข้อมูลอาชญากรรม

ปัญหาด้านอาชญากรรมในพื้นที่ตำบลพลสงคราม ในรอบ 1 ปีที่ผ่านมายังไม่ปรากฏหลักฐานการเกิดปัญหาอาชญากรรมแต่อย่างใด

4.4 ยาเสพติด

สถิติปัญหายาเสพติในพื้นที่ตำบลพลสงครามในรอบ 1 ปีที่ผ่านมา

ยาเสพติดประเภท 1 (ยาบ้า)

* ผู้เสพ จำนวน 3 ราย
* มีไว้ครอบครองและเสพ จำนวน 1 ราย
* มีไว้ครอบครองเพื่อจำหน่าย จำนวน 1 ราย

ยาเสพติดประเภท 5 (กัญชา)

* ผู้เสพ จำนวน - ราย
* มีไว้ครอบครอง จำนวน - ราย

(ข้อมูลจากสถานีตำรวจภูธรบ้านพลสงคราม)

4.5 การสังคมสงเคราะห์

- ผู้สูงอายุ จำนวน 1,496 คน

- ผู้พิการ จำนวน 347 คน

- ผู้ป่วยติดเชื้อ จำนวน 14 คน

5. ระบบบริการพื้นฐาน

5.1 การคมนาคมขนส่ง

การคมนาคมเป็นการคมนาคมทางบก เส้นทางการคมนาคมภายในตำบลส่วนใหญ่เป็นถนนลูกรัง/ถนนดิน/ถนนคอนกรีตเสริมเหล็ก

- ถนนคอนกรีตเสริมเหล็ก จำนวน 123 สาย ระยะทาง 9,856,000 บาท

- ถนนลาดยาง จำนวน 2 สาย ระยะทาง 13,794 บาท

- ถนนลูกรัง/ถนนดิน จำนวน 34 สาย ระยะทาง 56,320.80บาท

5.2 การไฟฟ้า

มีไฟฟ้าใช้เกือบทุกหลังคาเรือน (ประมาณ 97% ของจำนวนครัวเรือนทั้งหมด) มีบางหลังคาเรือนที่ตั้งอยู่ตามหัวไร่ปลายนาที่ยังไม่มีระบบไฟฟ้าภูมิภาคใช้ แต่มีบางหลังคาเรือนที่ใช้ไฟฟ้าพลังงานแสงอาทิตย์

- หมู่บ้านที่ใช้ไฟฟ้า จำนวน 15 หมู่บ้าน จำนวนครัวเรือนที่มีไฟฟ้าใช้ 1,276 ครัวเรือน

5.3 การประปา

มีน้ำประปาใช้ครบทุกหมู่บ้าน แต่ไม่ครอบคลุมทุกหลังคาเรือน เป็นระบบประปาหมู่บ้านที่ใช้น้ำจากแม่น้ำ ลำห้วย อ่างเก็บน้ำ น้ำบาดาล และสระน้ำประปาประจำหมู่บ้าน

5.4 โทรศัพท์

- โทรศัพท์สาธารณะ จำนวน 7 แห่ง

- โทรศัพท์เคลื่อนที่ซึ่งมีสัญญาณคลื่นเกือบทั้งพื้นที่

5.5 ไปรษณีย์หรือการสื่อสารหรือการขนส่งและวัสดุ ครุภัณฑ์

- ที่ทำการไปรษณีย์โทรเลข จำนวน - แห่ง

**6. ระบบเศรษฐกิจ**

6.1 การเกษตร

รายได้ของประชาชนส่วนใหญ่มาจากภาคเกษตรกรรม ซึ่งมีพืชเศรษฐกิจสำคัญ คือ ข้าว มันสำปะหลัง อ้อย

ผลิตภัณฑ์มวลรวมรายได้ รายได้เฉลี่ยของประชากรโดยประมาณ 30,000 บาท/คน/ปี

อาชีพหลักได้แก่

- อาชีพทำนา ส่วนใหญ่ปลูกข้าวหอมมะลิ ผลผลิตข้าวเฉลี่ย 600-650 กิโลกรัม/ไร่ มีพื้นที่เพาะปลูกข้าวจำนวน 10,720 ไร่

- อาชีพทำไร่ เกษตรกรส่วนใหญ่ทำไร่มันสำปะหลัง มีพื้นที่ปลูกมันสำปะหลัง จำนวน 11,188 ไร่ และบางส่วนทำไร่อ้อย มีพื้นที่ปลูกอ้อย 165 ไร่

นอกจากนี้ประชาชนในเขตองค์การบริหารส่วนตำบลพลสงครามมีอาชีพเสริม คือ การทอเสื่อกก ทำขนม พวงหรีด เป็นต้น

6.2 การปศุสัตว์

เกษตรกรผู้เลี้ยงสัตว์รวมทั้งตำบลมี 553 ครัวเรือน แยกออกเป็น

- โคเนื้อ จำนวน 252 ตัว จำนวน 88 ครัวเรือน

- กระบือ จำนวน 307 ตัว จำนวน 28 ครัวเรือน

- สุกร จำนวน 260 ตัว จำนวน 18 ครัวเรือน

- ไก่ จำนวน 6,657 ตัว จำนวน 386 ครัวเรือน

- เป็ด จำนวน 302 ตัว จำนวน 30 ครัวเรือน

- โคนม จำนวน 42 ตัว จำนวน 3 ครัวเรือน

6.3 การบริการ

สถานบริการภายในตำบลพลสงคราม มีร้านอาหารเล็กๆ ร้านขายของชำ ตู้เติมน้ำมันหยอดเหรียญ กระจายยู่ตามแต่ละหมู่บ้าน ร้านรับซื้อผลิตผลทางการเกษตร

6.4 การท่องเที่ยว

1.ศูนย์การเรียนรู้แหล่งโบราณคดีสมัยก่อนประวัติศาสตร์บ้านโนนวัด อยู่บ้านโนนวัด หมู่ที่ 11 เป็นแหล่งโบราณคดีสมัยก่อนประวัติศาสตร์ที่มีการขุดคันทางโบราณคดีอย่างต่อเนื่องตั้งแต่ปี พ.ศ. 2545 และจะสิ้นสุดโครงการในปี พ.ศ.2555 โดยพบข้อมูลในปริมาณมากและมีความต่อเนื่องทางวัฒนธรรมยาวนานที่สุดในประเทศไทย ประมาณ 200 ชั่วอายุคนและนอกจากนี้ยังเป็นหลุมขุดคันทางโบราณคดีที่มีขนาดใหญ่ที่สุดในประเทศไทยแบ่งอายุได้เป็น 3 ช่วงเวลาทางวัฒนธรรม คือยุคหินใหม่ ยุคสำริด และยุคเหล็ก จนกระทั่งเข้าสู่ยุคประวัติศาสตร์และมีการอยู่อาศัยเรื่อยมาจนถึงปัจจุบันกินระยะเวลาเกือบสี่พันปี สภาพของเนินดินมีคูน้ำและคันดินล้อมรอบ 2-3 ชั้น

2.ปราค์พลสงครามอยู่บ้านพลสงครรม หมู่ที่ 2 ประกอบด้วยปราสาทประธาน บรรณาลัย กำแพงแก้วและซุ้มประตู ปรางค์ประธานสร้างด้วยอิฐและศิลาแลง กรอบประตูด้านทิศตะวันออกแสดงหลักฐานของการใช้หิน 2 แท่งก่อซ้อนกันโดยมีปลิงโลหะเกาะยึด เรียกว่า บายอเน็ท คือ การนำศิลาแลงมาเรียงซ้อนสลับเหลี่ยมกัน ทำให้การเข้าหินสนิทและแข็งแรง จากการขุดแต่งพบว่าเป็นอโรคยาศาลหรือศาสนสถานประจำสถานพยาบาลอีกแห่งหนึ่งที่พระเจ้าชัยวรมันที่ 7 โปรดให้สร้างขึ้นในช่วงเวลาที่พระองค์ครองราชย์ (พ.ศ.1724 – 1763) หรือราวพุทธศตวรรษที่ 18 ตามที่บันทึกไว้ในจารึกปราสาทตาพรหม ประเทศกัมพูชา ซึ่งเป็นโบราณสถานที่ชาวบ้านในตำบลพลสงครามให้ความเคารพนับถือมาโดยตลอด

6.5 การพาณิชย์และกลุ่มอาชีพ

- โรงสีข้าว จำนวน 10 แห่ง

- ร้านค้า จำนวน 80 แห่ง

- ร้านซ่อมรถ จำนวน 10 แห่ง

- กลุ่มพวงหรีด จำนวน 2 กลุ่ม

- กลุ่มทอเสื่อ 9 จำนวน 2 กลุ่ม

- ถักไหมพรม จำนวน 1 กลุ่ม

- พริกแกรง จำนวน 1 กลุ่ม

- ถักมาคราเม่ จำนวน 1 กลุ่ม

- เลี้ยงเป็ดบาบารี่ จำนวน 1 กลุ่ม

6.6 แรงงาน การใช้แรงงานในพื้นที่ตำบลพลสงคราม เป็นการใช้แรงงานในภาคการเกษตร เช่น ข้าว

อ้อย และมันสำปะหลัง โดยใช้แรงงานประชาชนในพื้นที่เป็นหลัก ค่าแรงงานที่ได้รับเป็นไปตามอัตราค่าแรงขั้นต่ำ

**7. ศาสนา ประเพณี วัฒนธรรม**

7.1 การนับถือศาสนา

ประชาชนส่วนใหญ่นับถือศาสนาพุทธ คิดเป็นร้อยละ 99 นับถือศาสนาอื่น ร้อยละ 1

มีวัด/สำนักสงฆ์ 11 แห่ง ดังนี้

1. วัดบ้านพลสงคราม ตั้งอยู่ บ้านพลสงคราม หมู่ที่ 1

2. วัดบ้านโคกเปราะหอม ตั้งอยู่ บ้านโคกเปราะหอม หมู่ที่ 3

3. วัดบ้านเสลา ตั้งอยู่ บ้านเสลา หมู่ที่ 4

4. วัดป่าลัฏฐิวัน ตั้งอยู่ บ้านเสลา หมู่ที่ 4

5. วัดบ้านหญ้าคา ตั้งอยู่ บ้านหญ้าคา หมู่ที่ 5

6. วัดบ้านมะรุม ตั้งอยู่ บ้านมะรุม หมู่ที่ 7

7. วัดบ้านหนองนา ตั้งอยู่ บ้านหนองนา หมู่ที่ 9

8. วัดบ้านดอนมันกระซาก ตั้งอยู่ บ้านดอนมันกระซาก หมู่ที่ 10

9. วัดบ้านหนองสรวง ตั้งอยู่ บ้านหนองสรวง หมู่ที่ 12

10. วัดบ้านดอนมะเหลื่อม ตั้งอยู่ บ้านดอนมะเหลื่อม หมู่ที่ 13

11. สำนักสงฆ์บ้านดอนบุตาโพธิ์ ตั้งอยู่ บ้านดอนบุตาโพธิ์ หมู่ที่ 14

12. สำนักสงฆ์เทพมงคลสว่างวราราม ตั้งที่ บ้านหญ้าคา หมู่ที่ 5

7.2 ประเพณีและงานประจำปี

วัฒนธรรมในตำบลพลสงครามมีขนบธรรมเนียมประเพณีละวัฒนธรรมท้องถิ่นที่ดีงามปฏิบัติสืบทอดกันมาเป็นประจำทุกปี ดังนี้

- งานประเพณีสงกรานต์ เดือนเมษายน

- งานประเพณีเข้าพรรษา เดือนกรกฎาคม

- งานประเพณีออกพรรษา เดือนตุลาคม

- งานประเพณีลอยกระทง เดือนพฤศจิกายน

8.3 ภูมิปัญญาท้องถิ่น ภาษาถิ่น

- การเผาเกลือ ภาษาไทยโคราช

**8. ทรัพยากรธรรมชาติ**

8.1 น้ำ

- ลำห้วย ลำน้ำ จำนวน 9 แห่ง

- สระน้ำ หนอง บึง จำนวน 37 แห่ง

- ฝาย จำนวน 5 แห่ง

- ประปาผิวดิน จำนวน 13 แห่ง

- สระน้ำ จำนวน 29 แห่ง

- ฝาย จำนวน 5 แห่ง

- บ่อน้ำโยก จำนวน 3 แห่ง

- บ่อน้ำตื้น จำนวน 2 แห่ง

- ประปาหมู่บ้าน จำนวน 13 แห่ง

8.2 ป่าไม้

- มีพื้นที่ป่าชุมชน จำนวน 1 แห่ง เนื้อที่จำนวน 207 ไร่

8.4 ทรัพยากรธรรมชาติที่สำคัญขององค์กรปกครองส่วนท้องถิ่น

- ป่าไม้ในตำบลพลสงคราม เป็นป่าเต็งรัง ป่าค่อนข้างเสื่อมโทรม เนื่องจากถูกบุกรุกแผ้วถางจากราษฎรรอบๆ บริเวณป่า พันธุ์ไม้ที่พบได้แก่ มะค่าแต้ มะขามป้อม ชงโค เล็บเหยี่ยว หนามระเวียง ติ้ว สมุนไพรต่างๆ สัตว์ที่พบ ได้แก่ งู หนู แย้